CELEX: 32018D1041
Language: bg
Date: 2018-07-13 00:00:00
Title: Решение (ЕС) 2018/1041 на Съвета от 13 юли 2018 година за сключването от името на Европейския съюз и на неговите държави членки на протокол към Рамковото споразумение между Европейския съюз и неговите държави членки, от една страна, и Република Корея, от друга страна, за да се вземе предвид присъединяването на Република Хърватия към Европейския съюз

25.7.2018   
               
               
                  BG
               
               
                  Официален вестник на Европейския съюз
               
               
                  L 188/1
               
            
         РЕШЕНИЕ (ЕС) 2018/1041 НА СЪВЕТА
         от 13 юли 2018 година
         за сключването от името на Европейския съюз и на неговите държави членки на протокол към Рамковото споразумение между Европейския съюз и неговите държави членки, от една страна, и Република Корея, от друга страна, за да се вземе предвид присъединяването на Република Хърватия към Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално членове 207 и 212 във връзка с член 218, параграф 6, буква а) от него,
         като взе предвид Акта за присъединяване на Република Хърватия, и по-специално член 6, параграф 2 от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     Съгласно член 6, параграф 2 от Акта за присъединяването присъединяването на Хърватия към Рамковото споразумение между Европейския съюз и неговите държави членки, от една страна, и Република Корея, от друга страна (2), се одобрява чрез сключване на протокол към Споразумението. Следва да се прилага опростена процедура, посредством която протоколът се сключва между Съвета, който гласува единодушно от името на държавите членки, и въпросните трети държави.
                  
               
                     (2)
                  
                  
                     На 14 септември 2012 г. Съветът упълномощи Комисията да започне преговори със съответните трети държави. Преговорите с Република Корея приключиха успешно и протоколът беше подписан от името на Съюза и неговите държави членки в Брюксел на 21 юни 2017 г. (3).
                  
               
                     (3)
                  
                  
                     Поради това протоколът следва да бъде одобрен,
                  
               ПРИЕ НАСТОЯЩОТО РЕШЕНИЕ:
         
            Член 1
            Протоколът към Рамковото споразумение между Европейския съюз и неговите държави членки, от една страна, и Република Корея, от друга страна, се одобрява от името на Съюза и неговите държави членки, за да се вземе предвид присъединяването на Република Хърватия към Европейския съюз (4).
         
         
            Член 2
            Председателят на Съвета извършва нотификацията, предвидена в член 4, параграф 1 от протокола, от името на Съюза и неговите държави членки.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 13 юли 2018 година.
            
               
                  За Съвета
               
               
                  Председател
               
               H. LÖGER
            
         
         
            (1)  Одобрение на Европейския парламент от 3 май 2018 г.
         
            (2)  ОВ L 20, 23.1.2013 г., стр. 2.
         
            (3)  Решение (ЕС) 2018/902 на Съвета от 21 април 2016 година за подписването от името на Европейския съюз и на неговите държави членки и за временното прилагане на протокол към Рамковото споразумение между Европейския съюз и неговите държави членки, от една страна, и Република Корея, от друга страна, за да се вземе предвид присъединяването на Хърватия към Европейския съюз (ОВ L 161, 26.6.2018 г., стр. 1).
         
            (4)  Протоколът е публикуван в ОВ L 161, 26.6.2018 г., стр. 3 заедно с решението за подписване.